| Girkančių dvaras |
| --- |
| Girkančių dvaro sodyba 2014 m. Girkančių dvaro sodyba 2014 m. |
| Vieta | Girkančiai, Joniškio rajonas |
| Įkurtas | 1596 m. |
| Bajorų giminės | Umiastauskai |
| Parkas | nėra |
| Pastatų būklė | rūmai neišliko, dalis ūkinių pastatų sunykę |
| Savininkas | privatus |

**Girkančių dvaras** – dvaras Šiaurės Lietuvoje, Joniškio r. Gažaičių sen. Girkančių kaime, 18,9 km į pietryčius nuo Žagarės, 37 km į vakarus nuo Joniškio, kairiajame Švėtės krante. Dvaro sodyboje buvo medinis gyvenamasis namas, XIX a. įvairiu laikotarpiu statyti mūriniai ar moliniai ūkiniai pastatai.

Istorija
--------

1596 m. Beržėnų valsčiuje minimas privatus Girkančių dvaras. 1717 m. iš Umiastauskų Girkančių dvaras (10 dūmų) perėjo Jeronimui Sologubui. 1775 m. priklausė Jonui Butleriui (12 dūmų). Butleriai be šio dvaro valdė Senosios Žagarės, Vytogalos dvarus Žemaitijoje.

Įtakingos Kuršo kilmingųjų šeimos atstovas, Rusijos imperijos aukštas pareigūnas grafas Petras von der Palenas (1745–1826) 1816 m. įsigijo Girkančių dvarą (priklausė 15 dūmų). 1848 m. dvarui priklausė Gaižaičių, Girkančių, Kergalių kaimai. Dvaro valdoje buvo 2023 dešimtinės žemės. 1863 m. dvarą iš tėvo diplomato Frydricho Aleksandro (1780–1863) paveldėjo Leonidas von der Palenas (1834–1908) su 715 dešimtinių geros žemės, 123 pievų, 2014 miško. Dvaro reikalus tvarkė nuomininkas. 1909 m. iš tėvo Leonido Girkančių dvarą paveldėjo grafas Sergiejus von der Palenas (1877–1966, Paryžiuje). 1923 m. dvare buvo 6 kiemai, 61 gyventojas, kaime – 101 kiemų. 1925 m. savininkui palikta 80 ha, tą žemę jis pardavė 1927 m.

Be to grafai von der Palenai valdė ir įspūdingus Kaucmindės rūmus prie Bauskės, Jelgavoje (neišliko po 1945 m.), Tervetėje (išliko), Kekavoje.

2017 m. Joniškio r. sav. administracija priėmė sprendimą nugriauti 2 dvaro pastatų griuvėsius – varyklą ir tvartą.

Architektūra
------------

Išliko von der Palenų laikotarpiu statyti dvaro 4 pastatai – varykla (bravoras), tvartas, 2 svirnai. Neišliko medinis ponų namas.

Galerija
--------

* Girkančių dvaro sodyba 2014 m.Girkančių dvaro sodyba 2014 m.
* Girkančių dvaro sodyba 2014 m.Girkančių dvaro sodyba 2014 m.
* bravoro griuvėsiai 2014 m.bravoro griuvėsiai 2014 m.
* bravoro griuvėsiai 2014 m.bravoro griuvėsiai 2014 m.
* bravoro sienos fragmentas 2014 m.bravoro sienos fragmentas 2014 m.
* bravoro griuvėsiai 2014 m.bravoro griuvėsiai 2014 m.
* bravoro griuvėsiai 2014 m.bravoro griuvėsiai 2014 m.
* tvarto griuvėsiai 2014 m.tvarto griuvėsiai 2014 m.
* tvarto griuvėsiai 2014 m.tvarto griuvėsiai 2014 m.
* svirnas 2014 m.svirnas 2014 m.
* svirnas 2014 m.svirnas 2014 m.
* svirno stogo detalė 2014 m.svirno stogo detalė 2014 m.
* mūrinis svirnasmūrinis svirnas

Nuorodos
--------

1. ↑  Loreta RIPSKYTĖ, Švėtės pakrantės atvėrė nematytus vaizdus, Šiaulių kraštas (KELIAUKIME SU „ŠIAULIŲ KRAŠTU"), 2014 m. gegužės 17 d.
2. ↑  Misius K. Vietovės. *Joniškio kraštas*. Kaunas: Žiemgalos leidykla, p. 2011, p. 65.

Literatūra
----------

* Vasiliauskas, E. 2015. Grafų Keyserlingkų ir kitų Lietuvos dvarininkų archeologiniai rinkiniai Kuršo provincijos muziejuje. *Archaeologia Lituana.* 16, 100–134. Archyvuota kopija 2016-04-07 iš Wayback Machine projekto.
* Loreta RIPSKYTĖ, Tuojau griaus garsaus dvaro pastatus, Šiaulių kraštas, 2017 m. rugsėjo 28 d.